L'Alcalde de Paterna recull la distinció de Ciutat de la Ciència i la Innovació
19/09/2019

# L'Alcalde de Paterna recull la distinció de Ciutat de la Ciència i la Innovació

[![L'Alcalde de Paterna recull la distinció de Ciutat de la Ciència i la Innovació](/images/noticias/2019/09/premio-innovacion-gr.jpg)](/images/noticias/2019/09/premio-innovacion-gr.jpg)

19.09.2019

El Govern d'Espanya ha atorgat aquesta distinció a la ciutat per la seua promoció de la innovació empresarial

L'Alcalde de Paterna, Juan Antonio Sagredo ha recollit hui la distinció que l'Ajuntament de Paterna ha rebut com a Ciutat de la Ciència i la Innovació, que atorga el Ministeri de Ciència, Innovació i Universitats a aquelles localitats que destaquen i sobreïxen pel seu suport a la innovació en els seus territoris.  
  
El Ministre Pedro Duque ha sigut l'encarregat d'entregar aquestes distincions a les huit ciutats espanyoles líders en suport a la innovació, en la cerimònia celebrada aquest matí en el Palau de Congressos de Castelló  
  
Juan Antonio Sagredo, encarregat de recollir aquesta important distinció que ha dedicat a tots els paterners i paterneres, ha destacat durant la seua intervenció que “aquest reconeixement avala la nostra aposta per la innovació social i institucional com a motor del desenvolupament socioeconòmic i la nostra utilització de les TIC en la millora de la gestió municipal i de la transformació de la nostra ciutat en una autèntica Smart City.”  
  
En aqueix sentit, el primer edil ha recordat que el Pacte Local per la Innovació, signat en 2017, va ser el punt de partida per a planificar la Paterna Intel·ligent del futur que estem construint, un objectiu que s'està complint amb la integració de les àrees empresarials en la Indústria 4.0 i amb projectes com el Campus d'FP de les professions del futur.  
  
Així mateix, Sagredo ha agraït el treball dels tècnics municipals i de l'equip de govern socialista, indispensables per a aconseguir aquesta distinció així com per a aconseguir una ciutat més innovadora i més intel·ligent.  
  
La distinció Ciutat de la Ciència i Innovació, que també han rebut les localitats de Barcelona, Vigo, Eibar, Benidorm, Onda, Castelló i Estimes, es concedeix per un període de tres anys, i té com a objectiu reconéixer i promoure la innovació als ajuntaments, en línia amb l'Estratègia Espanyola de Ciència i Tecnologia i d'Innovació, i amb el programa europeu Horitzó 2020.  
  
A més, amb ella, Paterna forma ja part de la Xarxa Innpulso, un fòrum de contacte format per 72 ciutats, que té per objectiu definir les polítiques locals innovadores i potenciar els projectes d'entitats locals.